stanford-oval/wikipedia huggingface dataset:
ชิวัลรี (วิดีโอเกม พ.ศ. 2526)

วิดีโอเกม ค.ศ. 1983
| ชิวัลรี |
| --- | --- |

ผู้พัฒนา: ออปติมัมรีซอร์ส
ผู้จัดจำหน่าย: วีกลีรีดเดอร์แฟมิลีซอฟต์แวร์
ออกแบบ: ริชาร์ด เฮฟเตอร์ สตีฟ เวิร์ธธิงตัน เจนี เวิร์ธธิงตัน
เครื่องเล่น: แอปเปิล II
วางจำหน่าย: อเมริกาเหนือ: ค.ศ. 1983
แนว: เกมเล่นตามบทบาท
รูปแบบ: ผู้เล่นเดี่ยว, ฮอตซีตหลายผู้เล่น
ชิวัลรี (อังกฤษ: Chivalry) เป็นวิดีโอเกมแอ็กชันเล่นตามบทบาทที่เขียนโดยริชาร์ด เฮฟเตอร์, สตีฟ เวิร์ธธิงตัน และเจนี เวิร์ธธิงตัน สำหรับแอปเปิล II ซึ่งเผยแพร่ใน ค.ศ. 1983 โดยวีกลีรีดเดอร์แฟมิลีซอฟต์แวร์
รูปแบบการเล่น

พระราชาถูกอัศวินดำจับพระองค์ไป และผู้เล่นจะต้องเดินทางไปยังปราสาทของอัศวินดำและนำพระองค์กลับมา
เกมดังกล่าวเป็นการผสมผสานระหว่างเกมกระดาน (แม้ว่าตัวกระดานจะไม่แสดงอยู่ในเกมก็ตาม) และเกมแอ็กชัน ส่วนจำนวนผู้เล่นสามารถเล่นได้สูงสุดสี่คน แต่ต้องรอถึงตาของพวกเขาจึงจะดำเนินการ โดยในแต่ละตา คอมพิวเตอร์จะ "ทอยลูกเต๋า" หรือ "หมุนวงล้อ" เพื่อสุ่มให้ตัวละครเคลื่อนที่หนึ่ง, สอง หรือสามช่อง ตัวอย่างเช่น ในการทอยหรือหมุนครั้งแรก ผู้เล่นแต่ละคนจะจบลงที่การพบปะของนักธนู (Archers' Meet), เนินกลิ้ง (Rolling Hill) หรือโรงสี (Mill) และในแต่ละช่องกระดาน ตัวละครดังกล่าวจะถูกนำเสนอด้วยการเล่าเรื่อง, ตัวเลือก หรือมินิเกมแอ็กชัน รวมถึงตัวเลือกหรือไอเทมที่ได้รับมาก่อนหน้านี้บนกระดานอาจส่งผลต่อการเล่นในไทล์ต่อ ๆ ไป
การตอบรับ

จอห์นนี วิลสัน ได้เขียนบทวิจารณ์โปรแกรมดังกล่าวสำหรับนิตยสารคอมพิวเตอร์เกมมิงเวิลด์ และระบุว่า "ชิวัลรีเป็นเกมสำหรับครอบครัวที่น่ารื่นรมย์ แน่นอนว่าสำหรับเกมคอมพิวเตอร์สำหรับผู้ใหญ่ส่วนใหญ่แล้ว ชีวิตคือเกมกระดานสำหรับผู้ใหญ่ ซึ่งเรียบง่ายมาก ถึงกระนั้น นี่คือเกมที่นำเสนอความท้าทายที่น่าสนใจสำหรับผู้ใหญ่และเด็ก"
วันจันทร์คือวันดึ๋งดึ๋ง

| --- | --- |
วันจันทร์คือวันดึ๋งดึ๋ง
月曜日のたわわ (Getsuyōbi no Tawawa)
ชื่อภาษาอังกฤษ: Tawawa on Monday
โอเอ็นเอ
กำกับโดย: โคซูเกะ มูรายามะ (ฤดูกาลที่ 1) ยูกิ โองาวะ (ฤดูกาลที่ 2)
อำนวยการสร้างโดย: คาซูฮิโระ คาเนมิตสึ เคซูเกะ ฟูกูนางะ มิตสึโตชิ โองูระ ยูมะ โองามิ
เขียนบทโดย: โคซูเกะ มูรายามะ (ฤดูกาลที่ 1) ฮาจิเมะ คาโมชิดะ (ฤดูกาลที่ 2)
ดนตรีโดย: โยชิอากิ เดวะ
สตูดิโอ: ไพน์แจม (ฤดูกาลที่ 1) Yokohama Animation Laboratory (ฤดูกาลที่ 2)
ถือสิทธิ์โดย: มิวส์ คอมมิวนิเคชัน
ฉาย:  10 ตุลาคม พ.ศ. 2559  – ปัจจุบัน
ความยาว: 4 นาที
ตอน: 13 + 2 โอวีเอ
มังงะ
เขียนโดย: คิเซกิ ฮิมูระ
สำนักพิมพ์: โคดันชะ
สำนักพิมพ์ภาคภาษาไทย: เฟิร์ส เพจ โปร
นิตยสาร: ยังแมกกาซีนรายสัปดาห์
กลุ่มเป้าหมาย: เซเน็ง
วางจำหน่ายตั้งแต่: 16 พฤศจิกายน พ.ศ. 2563 – ปัจจุบัน
จำนวนเล่ม: 8
วันจันทร์คือวันดึ๋งดึ๋ง หรือ ทุกวันจันทร์เป็นวันดึ๋งดึ๋ง (ญี่ปุ่น: 月曜日のたわわ; โรมาจิ: Getsuyōbi no Tawawa) เป็นรวมภาพวาด (ส่วนใหญ่ไม่มีบทพูด) โดย คิเซกิ ฮิมูระ (比村奇石, Himura Kiseki) ฮิมูระโพสต์ภาพวาดบนบัญชีทวิตเตอร์ส่วนตัวทุกวันจันทร์เริ่มตั้งแต่เดือนกุมภาพันธ์ พ.ศ. 2558 ได้รับการดัดแปลงเป็นออริจินัลเน็ตแอนิเมชัน (ONA) โดยสตูดิโอไพน์แจม ฉายระหว่างเดือนตุลาคมถึงธันวาคม พ.ศ. 2559 ฤดูกาลที่ 2 สร้างโดยสตูดิโอ Yokohama Animation Laboratory เริ่มออกอากาศตั้งแต่เดือนกันยายน พ.ศ. 2564 ได้รับการดัดแปลงเป็นมังงะตีพิมพ์ในนิตยสารยังแมกกาซีนรายสัปดาห์ของสำนักพิมพ์โคดันชะตั้งแต่เดือนพฤศจิกายน พ.ศ. 2563
ดูเพิ่ม

จัสต์บีคอส! - แอนิเมชั่นออริจินัลจากความร่วมมือระหว่างคิเซกิ ฮิมูระและฮาจิเมะ คาโมชิดะ ผู้เขียนไลต์โนเวลซากุระโซว หอพักสร้างฝัน
แหล่งข้อมูลอื่น

บัญชีทวิตตเตอร์ของคิเซกิ ฮิมูระ (ญี่ปุ่น)
ทุกวันจันทร์เป็นวันดึ๋งดึ๋ง ที่ ช่องทางนิโกะนิโกะ (ญี่ปุ่น)
หน้ามังงะ ที่ยังแมกกาซีน (ญี่ปุ่น)
วันจันทร์คือวันดึ๋งดึ๋ง (อนิเมะ) ที่เครือข่ายข่าวอนิเมะ
| ด ค กไพน์แจม |
| --- | --- |
ซีรีส์โทรทัศน์:  Mahou Shoujo Nante Mouiidesukara (พ.ศ. 2559)  เกมเมอร์ส! (พ.ศ. 2560)  จัสต์บีคอส! (พ.ศ. 2560)  Gleipnir (พ.ศ. 2563)  คาเงกิ โชโจะ!! (พ.ศ. 2564)  ดูอิตยัวร์เซลฟ์!! (พ.ศ. 2565)  คุณคุโบะไม่ยอมให้ผมเป็นตัวประกอบ (พ.ศ. 2566)  Paradox Live: The Animation (พ.ศ. 2566)  องค์หญิง ได้เวลา "ทรมาน" แล้วค่ะ (พ.ศ. 2567) 
ออริจินัลวิดีโอแอนิเมชัน:  ยุ่งนักหนา เลขาพญายม (พ.ศ. 2562–พ.ศ. 2563) 
ออริจินัลเน็ตแอนิเมชัน:  วันจันทร์คือวันดึ๋งดึ๋ง (พ.ศ. 2559) 
 หมวดหมู่
| ด ค กการ์ตูนซีรีส์ในปัจจุบันที่ตีพิมพ์ลงใน ยังแมกกาซีนรายสัปดาห์ |
| --- | --- |
 มินามิเกะ สามสาวซ่าฮายกแก๊ง  Kenka Kagyō  เกาะกระหายเลือด ฝ่า 48 วันโลกวิกฤติ  1-nichi Gaishutsuroku Hanchō  Seven Shakespeares: Non Sanz Droict [หยุดชั่วคราว]  พาราเรล พาราไดส์  ไหงมาอยู่นี่ครับ คุณครู!? [หยุดชั่วคราว]  ไคจิ กลโกงเกมมรณะ: 24 Oku Dasshutsu-hen  เอ็มเอฟโกสต์  อันเดอร์นินจา  กับเธอและสายฝน  วันจันทร์คือวันดึ๋งดึ๋ง  แมนจู ดินแดนแห่งฝิ่น  ขงเบ้ง เจาะเวลามาปั้นดาว  Zeikin de Katta Hon  Yani Neko 
Website: magazine.yanmaga.jp/ym/
หองจอ

| หองจอ |
| --- | --- |
黃祖

เจ้าเมืองกังแฮ (江夏太守) (ภายใต้เล่าเปียว)
ดำรงตำแหน่ง ค.ศ. ? (?) – ค.ศ. 208 (208)
กษัตริย์: พระเจ้าเหี้ยนเต้
ถัดไป: บุนเพ่ง
 
ข้อมูลส่วนบุคคล
เกิด: ไม่ทราบ
เสียชีวิต: ค.ศ. 208 อู่ฮั่น มณฑลหูเป่ย์
บุตร: Huang She
อาชีพ: ขุนพล, ขุนนาง

หองจอ หรือในภาษาจีนกลางว่า หฺวาง จู่ (จีน: 黃祖; พินอิน: Huáng Zǔ, ออกเสียงไฟล์:Huang Zu.ogg; เสียชีวิต ค.ศ. 208) เป็นขุนพลและขุนนางชาวจีนในสมัยราชวงศ์ฮั่นตะวันออกตอนปลาย เขาดำรงตำแหน่งเจ้าเมืองกังแฮ (江夏郡; บริเวณเขตซินโจว อู่ฮั่น มณฑลหูเป่ย์ในปัจจุบัน) ภายใต้เล่าเปียวเจ้ามณฑลเกงจิ๋ว (ครอบคลุมพื้นที่มณฑลหูเป่ย์และมณฑลหูหนานในปัจจุบัน) เขาเป็นที่รู้จักจากการสังหารขุนศึกซุนเกี๋ยนขณะซุ่มโจมตีในยุทธการที่ซงหยงและการต้านทานการรุกรานของขุนศึกซุนกวน (บุตรของซุนเกี๋ยน) ในยุทธการที่แฮเค้า (ค.ศ. 203) เขาพ่ายแพ้และถูกสังหารในยุทธการที่กังแฮเมื่อ ค.ศ. 208 ต่อกองทัพซุนกวน
ดูเพิ่ม

รายชื่อบุคคลในยุคสามก๊ก
ภาษาเชโรกี

| ภาษาเชโรกี |
| --- | --- |
ᏣᎳᎩ ᎦᏬᏂᎯᏍᏗ  Tsalagi Gawonihisdi
Tsa-la-gi เขียนในชุดตัวหนังสือพยางค์เชโรกี
ออกเสียง: (สำเนียงโอคลาโฮมา) [dʒalaˈɡî ɡawónihisˈdî]
ประเทศที่มีการพูด: อเมริกาเหนือ
ภูมิภาค: โอคลาโฮมาตะวันออก; เทือกเขาเกรตสโมกี และ Qualla Boundary ในรัฐนอร์ทแคโรไลนา และปรากฏในรัฐอาร์คันซอ กับชุมชนเชโรกีในรัฐแคลิฟอร์เนีย
ชาติพันธุ์: ชาวเชโรกี
จำนวนผู้พูด: 1520 ถึง ~2100 คน  (2018 และ 2019)
ตระกูลภาษา: อิระควอย  อิระควอยตอนใต้ภาษาเชโรกี
ระบบการเขียน: ชุดตัวหนังสือพยางค์เชโรกี, อักษรละติน
สถานภาพทางการ
ภาษาทางการ: Eastern Band of Cherokee Indians ในรัฐนอร์ทแคโรไลนา, Cherokee Nation ในรัฐโอคลาโอมา
ผู้วางระเบียบ: United Keetoowah Band Department of Language, History, & Culture  Council of the Cherokee Nation
รหัสภาษา
ISO 639-2: chr
ISO 639-3: chr
Linguasphere: 63-AB
บริเวณที่มีผู้พูดภาษาเชโรกีก่อนการติดต่อกับชาวยุโรป
บริเวณที่มีผู้พูดภาษาเชโรกีในปัจจุบัน
บทความนี้มีสัญลักษณ์สัทอักษรสากล หากระบบของคุณไม่รองรับการแสดงผลที่ถูกต้อง คุณอาจเห็นปรัศนี กล่อง หรือสัญลักษณ์อย่างอื่นแทนที่อักขระยูนิโคด
ภาษาเชโรกี หรือ จาลากี (เชโรกี: ᏣᎳᎩ ᎦᏬᏂᎯᏍᏗ, Tsalagi Gawonihisdi [dʒalaˈɡî ɡawónihisˈdî]) เป็นภาษาที่อยู่ในความเสี่ยงถึงใกล้สูญ ภาษาอิระควอย และภาษาแม่ของชาวเชโรกี Ethnologue ระบุว่ามีผู้พูดภาษาเชโรกี 1,520 คนจากชาวเชโรกี 376,000 คนใน ค.ศ. 2018 ในขณะที่การนับโดยสามเผ่าเชอโรกีใน ค.ศ. 2019 บันทึกได้ประมาณ 2,100 คน จำนวนผู้ที่สามารถพูดภาษานี้ได้มีจำนวนลดลง แต่ละเดือนมีผู้พูดภาษาเชโรกีอย่างชำนาญเสียชีวิตประมาณ 8 คน และในบรรดาผู้ที่มีอายุไม่เกิน 40 ปีมีเพียงไม่กี่คนเท่านั้นที่พูดภาษานี้ได้ชำนาญ ยูเนสโกรายงานว่า ภาษาย่อยเชโรกีมรโอคลาโฮมาอยู่ในสถานะ "มีความเสี่ยงแน่นอน" และอีกภาษาย่อยหยึ่งทางตอนเหนือในรัฐนอร์ทแคโรไลนามีสถานะ "มีความเสี่ยงอย่างมาก" ภาษาย่อยตอนล่างที่เคยมีผู้พูดในชายแดนรัฐเซาท์แคโรไลนา–จอรเจีย สูญหายไปตั้งแต่ประมาณ ค.ศ. 1900 สถานการณ์เลวร้ายเกี่ยวกับอนาคตของภาษาย่อยที่เหลืออีกสองภาษา ทำให้สภาสามเผ่าเชโรกีประกาศภาวะฉุกเฉินในเดือนมิถุนายน ค.ศ. 2019 เพื่อเรียกร้องให้เพิ่มความพยายามในการฟื้นฟูภาษานี้
ภาษาเชโรกีเป็นภาษาคำควบกล้ำมากพยางค์ (polysynthetic language) ซึ่งเป็นภาษาเดียวในภาษากลุ่มอิระควอยตอนใต้ แบะใช้ระบบการเขียนที่เป็นชุดตัวหนังสือพยางค์จำเพาะ เนื้องจากเป็นภาษาคำควบกล้ำมากพยางค์ ทำให้ภาษาเชโรกีมีความแตกต่างจากตระกูลภาษาอินโด-ยูโรเปียนอย่างมาก และอาจเป็นเรื่องยากสำหรับผู้เรียนที่เป็นผู้ใหญ่
ตัวอย่าง

จากปฏิญญาสากลว่าด้วยสิทธิมนุษยชน:
แหล่งข้อมูลอื่น

Cherokee-English Dictionary Online Database
Cherokee wordlist lookup
Cherokee Nation Dikaneisdi (Word List)
Cherokee numerals
Cherokee – Sequoyah transliteration system – online conversion tool
Unicode Chart
Cherokee Nation ᏣᎳᎩ ᎦᏬᏂᎯᏍᏗ ᏖᎩᎾᎶᏥ ᎤᎾᏙᏢᏅᎢ (Tsalagi Gawonihisdi teginalotsi unadotlvnvi / Cherokee Language Technology
| --- | --- |
ฐานข้อมูลการควบคุมรายการหลักฐาน: ประจำชาติ :  ฝรั่งเศส  BnF data  เยอรมนี  อิสราเอล  สหรัฐ  เช็กเกีย
สะโมโข

สะโมโข หรือชื่อในภาษาจีนกลางว่า ชาหมัวเคอ (เสียชีวิต ค.ศ. 222) เป็นหัวหน้าเผ่าที่อาศัยอยู่ในอำเภออู่หลิง (武陵郡; บริเวณฉางเต๋อ มณฑลหูหนานในปัจจุบัน) ในช่วงปลายราชวงศ์ฮั่นและสมัยสามก๊กของจีน เขาเป็นพันธมิตรกับรัฐจ๊กก๊กในยุทธการที่อิเหลงเมื่อ ค.ศ. 221–222 ต่อรัฐง่อก๊กและเสียชีวิตในสงคราม
ช่วงชีวิต

สะโมโขเป็นหัวหน้าเผ่าในบรรดาชนเผ่าที่อาศัยอยู่ในอู่ซีหมาน (五溪蠻, แปลตรงตัวว่า Barbarians of Five Creeks) แห่งอำเภออู่หลิง (武陵郡; บริเวณฉางเต๋อ มณฑลหูหนานในปัจจุบัน) ต่อมาใน ค.ศ. 221 เล่าปี่จักรพรรดิจ๊กก๊กเริ่มต้นยุทธการที่อิเหลงต่อพันธมิตรที่กลายเป็นศัตรูซุนกวน ผู้ปกครองง่อก๊ก พระองค์ส่งขุนนางม้าเลี้ยงในฐานะทูตเพื่อพบกับสะโมโขและบรรดาหัวหน้าเผ่าในอู่ซีหมาน และสามารถติดสินบนพวกเขาด้วยความมั่งคั่งและตำแหน่งเพื่อรับการสนับสนุนและทำสงครามต่อซุนกวน สะโมโขถูกสังหารใน ค.ศ. 222 เมื่อทัพของซุนกวนเปิดฉากตอบโต้ทัพเล่าปี่และทำให้ทัพเล่าปี่พ่ายแพ้อย่างย่อยยับ
ในนิยาย สามก๊ก

เมื่อเล่าปี่ส่งม้าเลี้ยงไปพัฒนา 4 หัวเมืองทางตอนใต้ของเกงจิ๋ว ซึ่งในบริเวณนั้นมีชนเผ่าของสะโมโขอยู่ ม้าเลี้ยงได้ส่งเสบียงไปให้ชนเผ่าของสะโมโข สะโมโขเห็นว่าม้าเลี้ยงมีความสามารถอีกทั้งมีเมตตากรุณา จึงยอมสวามิภักดิ์ต่อเล่าปี่ และได้ส่งเสบียงคืนอีกด้วย
ต่อมา พระเจ้าเล่าปี่ยาตราทัพบุกกังตั๋ง เพื่อแก้แค้นให้กวนอูที่ถูกฆ่าตาย พระเจ้าเล่าปี่ให้ม้าเลี้ยงไปขอทหารของสะโมโขซึ่งขณะนั้นเป็นเจ้าเมืองลำมันมาช่วย สะโมโขตอบตกลง แล้วร่วมทัพกับพระเจ้าเล่าปี่ ในศึกครั้งนั้นสะโมโขยิงเกาทัณฑ์ถูกกำเหลงบาดเจ็บ และเสียชีวิตในเวลาต่อมา
พระเจ้าเล่าปี่ได้ชัยในตอนต้นศึก แต่เมื่อลกซุนได้มาคุมทัพกังตั๋งรบกับพระเจ้าเล่าปี่ ก็สามารถชนะกองทหารที่มีเป็นจำนวนมากของพระเจ้าเล่าปี่ได้ ส่วนสะโมโขก็ถูกจิวท่ายสังหารในการรบ
ดูเพิ่ม

รายชื่อบุคคลในยุคสามก๊ก
ช่องรูปกลม

| ช่องรูปกลม  (Round window) |
| --- | --- |
หูชั้นกลาง ช่องรูปกลมอยู่ด้านขวา
ด้านในของกระดูกหูชั้นใน (osseous labyrinth) ข้างขวา ช่องรูปกลมติดป้ายว่า cochlear fenestra ที่ด้านล่างตรงกลาง
รายละเอียด
ตัวระบุ
ภาษาละติน: Fenestra cochleae, fenestra rotunda
MeSH: D012405
TA98: A15.3.02.015
TA2: 6904
FMA: 56932
อภิธานศัพท์กายวิภาคศาสตร์[แก้ไขบนวิกิสนเทศ]
ช่องรูปกลม
(อังกฤษ: Round window)
เป็นช่องหนึ่งในสองช่องจากหูชั้นกลางเข้าไปยังหูชั้นใน
ปิดโดยเยื่อที่เรียกว่า secondary tympanic membrane หรือ round window membrane ซึ่งสั่นตามเฟสตรงกันข้ามของแรงสั่นที่เข้ามาในหูชั้นในผ่านช่องรูปไข่ (oval window)
ซึ่งช่วยให้น้ำในคอเคลียสามารถเคลื่อนได้ แล้วทำให้เซลล์ขนบนเยื่อกั้นหูชั้นใน (basilar membrane) ได้รับแรงเร้าและทำให้ได้ยินได้
โครงสร้าง

ช่องรูปกลมอยู่ใต้และหลังช่องรูปไข่เล็กน้อย โดยมีเนินกลมสูงที่แบ่งช่องทั้งสอง
มันอยู่ที่ก้นของหลุมรูปกรวย (ซึ่งเรียกว่า round window niche) ซึ่งเปิดเข้าไปในคอเคลียของหูชั้นใน
ในสภาพปกติ ช่องจะปิดด้วยเยื่อที่เรียกว่า secondary tympanic membrane หรือ round window membrane ซึ่งมีรูปร่างซับซ้อนเหมือนอานม้า
ส่วนตรงกลางที่มองเห็นได้บุ๋มเข้าไปทางด้านช่องแก้วหู และนูนออกทางด้านคอเคลีย
แต่ที่ริม ๆ ซึ่งซ่อนอยู่ใน round window niche มันจะโค้งไปอีกทางหนึ่ง
เยื่อนี้มี 3 ชั้น คือ
ด้านนอกคอเคลีย เป็นเมือกคล้ายกับที่บุช่องแก้วหู
ด้านใน เป็นเยื่อบุของคอเคลีย
ตรงกลาง เป็นชั้นที่มีลักษณะเป็นใย (fibrous)
ทั้งช่องรูปไข่และช่องรูปกลมมีเนื้อที่ประมาณเท่ากัน คือ 2.5 มม2
แต่ว่า ทางเข้า round window niche บ่อยครั้งเล็กกว่านี้มาก
หน้าที่

กระดูกโกลนเป็นตัวส่งแรงสั่นเสียงไปให้ช่องรูปไข่
เมื่อฐานของกระดูกขยับเข้าไปยังช่องรูปไข่ เยื่อที่ช่องรูปกลมก็จะนูนออก การเคลื่อนไหวเช่นนี้ทำให้น้ำในคอเคลียสามารถเคลื่อนได้ แล้วทำให้เซลล์ขนด้านใน (inner hair cell, IHC) ของคอเคลียเคลื่อนได้ และดังนั้น จึงจะสามารถได้ยินได้
ถ้าช่องรูปกลมไม่มีหรือว่าแข็งทื่อ (ซึ่งสามารถเกิดได้จากความผิดปกติแต่กำเนิด) ฐานกระดูกโกลนก็เท่ากับดันน้ำที่บีบอัดไม่ได้กับกำแพงของคอเคลียซึ่งเป็นกระดูกขยับไม่ได้
และดังนั้น ก็จะไม่เคลื่อนน้ำมากพอ ทำให้สูญการได้ยินประมาณ 60 เดซิเบล
ซึ่งคล้ายกับอาการที่ตัวกระดูกโกลนเองเคลื่อนไม่ได้ คือ otosclerosis
ความสำคัญทางคลินิก

ช่องรูปกลมบางครั้งมีพัฒนาการผิดพลาดทำให้เสียการได้ยินดังที่กล่าวแล้วด้านบน
แต่ความพิการเยี่ยงนี้บ่อยครั้งเกิดขึ้นพร้อมกับความพิการของหูอย่างอื่น ๆ จึงทำให้เสียการได้ยินยิ่งกว่านั้นอีก
เคยมีการผ่าตัดหูบางชนิด (ซึ่งปัจจุบันไม่ค่อยทำแล้ว) ที่เปิดช่องรูปกลมให้ต่อกับโลกภายนอก ในขณะที่ปิดช่องรูปไข่ไว้
ดังนั้น แรงเสียงก็จะกระทบกับช่องรูปกลม โดยที่ไม่กระทบช่องรูปไข่
แล้วคลื่นเสียงก็จะวิ่ง "กลับทาง" แต่ก็ยังสามารถให้ได้ยินเสียงเป็นบางส่วนเพราะว่าขนของเซลล์ขนก็ยังจะเบนในลักษณะเหมือนกัน
ช่องรูปกลมบ่อยครั้งใช้เป็นช่องเพื่อผ่าตัดใส่คอเคลียเทียม (cochlear implant)
และเร็ว ๆ นี้ก็เพิ่งใช้เพื่อใส่ตัวแปรสัญญาณ (transducer) เสียงในหูชั้นกลาง
ดังที่พบในงานศึกษาปี 2549
รูปภาพอื่น ๆ

คอเคลีย
ดูเพิ่ม

ช่องรูปไข่
เชิงอรรถและอ้างอิง

↑  "window, round", ศัพท์บัญญัติอังกฤษ-ไทย, ไทย-อังกฤษ ฉบับราชบัณฑิตยสถาน (คอมพิวเตอร์) รุ่น ๑.๑ ฉบับ ๒๕๔๕, (แพทยศาสตร์) ช่องรูปกลม
↑  Colletti, V; Soli, SD; Carner, M; Colletti, L (2006). "Treatment of mixed hearing losses via implantation of a vibratory transducer on the round window". International journal of audiology. 45 (10): 600–8. doi:10.1080/14992020600840903. PMID 17062502.{{cite journal}}:  CS1 maint: uses authors parameter (ลิงก์)
แหล่งข้อมูลอื่น

Diagram (as 'round window') เก็บถาวร 2005-10-01 ที่ เวย์แบ็กแมชชีน at Southwest Tennessee Community College
Overview at University of Denver
ช่องรับแสง

บทความนี้เกี่ยวกับสถาปัตยกรรม สำหรับทัศนศาสตร์ ดูที่ รูรับแสง
ชั้นระหว่างหลังคาบนและหลังคาล่างคือ “ช่องรับแสง” ที่วัดเซนต์นิโคไลที่สตราลซุนด์ (Stralsund)
ช่องรับแสง (อังกฤษ: Clerestory, Clearstory, Clerestory, เสียงอ่านภาษาอังกฤษ: /ˈklɪə(r)stɔəri/; Overstorey) หรือที่แปลตรงตัวว่า “ชั้นที่ไม่มีสิ่งกีดขวาง” (clear storey) เป็นส่วนประกอบของสิ่งก่อสร้างที่หมายถึงชั้นบนของบาซิลิกาโรมัน หรือเหนือทางเดินกลางหรือบริเวณพิธีของสถาปัตยกรรมโรมาเนสก์ หรือ สถาปัตยกรรมกอธิคของคริสต์ศาสนสถาน ผนังซึ่งสูงขึ้นไปจากทางเดินข้างและปรุด้วยหน้าต่าง จุดประสงค์ของการมี “ช่องรับแสง” ก็เพื่อให้แสงสว่างสามารถส่องเข้ามาในสิ่งก่อสร้างได้
ประวัติ > สมัยโบราณ

วิธีการสร้างช่องรับแสงปรากฏในการสร้างวัดในอียิปต์ คำว่า “ช่องรับแสง” ที่ใช้ในวัดอียิปต์โบราณหมายถึงบริเวณโถงที่มีแสงส่องเข้ามาได้ระหว่างช่องที่สร้างด้วยหินแนวดิ่งจากในบริเวณที่มีคอลัมน์รับเพดานของทางเดินข้างที่ติดกัน ช่องรับแสงปรากฏในอียิปต์มาตั้งแต่สมัยอมาร์นา (Amarna)
ในพระราชวังมิโนอันของครีตเช่นคนอสซอส นอกจากจะใช้ “ช่องรับแสง” แล้วก็ยังใช้ “lightwell” ด้วย
ช่องรับแสงใช้ในสถาปัตยกรรมกรีก เมื่อมาถึงสมัยโรมันก็มีการใช้ในสิ่งก่อสร้างแบบบาซิลิกาที่รวมทั้งสถานที่อาบน้ำและวัง
ประวัติ > บาซิลิกาของคริสเตียนยุคแรกและไบแซนไทน์

การสร้างวัดคริสเตียนยุคแรกและบางวัดของสมัยไบแซนไทน์โดยเฉพาะในอิตาลีมีพื้นฐานมาจากสิ่งก่อสร้างแบบบาซิลิกาของโรมันซึ่งยังคงรักษาโถงทางเดินกลาง (nave) ขนาบด้วยทางเดินข้างที่เตี้ยกว่าสองข้าง ทางเดินกลางและทางเดินข้างแยกออกจากกันด้วยแนวเสาเหนือส่วนที่แยกกันเป็นผนังที่สูงขึ้นไปที่มีช่องรับแสงเป็นระยะๆ
ประวัติ > สมัยโรมาเนสก์

ระหว่างสมัยโรมาเนสก์วัดแบบบาซิลิกาก็สร้างกันทั่วไปในยุโรป วัดส่วนใหญ่มีหลังคาเป็นไม้และมีช่องรับแสงภายใต้ วัดบางวัดมีเพดานโค้งแบบประทุนที่ไม่มีช่องรับแสง แต่การวิวัฒนาการการก่อสร้างที่ใช้เพดานโค้งประทุนซ้อน (groin vault) และเพดานโค้งสัน (ribbed vault) สามารถทำให้สร้างช่องรับแสงได้
เดิมทางเดินกลางของวัดที่มีทางเดินกลางกว้างจะทำเป็นสองชั้นๆ ล่างเป็นซุ้มโค้งและเหนือขึ้นไปเป็นช่องรับแสง ระหว่างสมัยโรมาเนสก์ก็มีการเพิ่มชั้นขึ้นอีกชั้นหนึ่งระหว่างสองชั้นนี้เป็น “ระเบียงเหนือทางเดินข้าง” ระเบียงเหนือทางเดินข้างโดยทั่วไปจะเป็นบริเวณเปิดภายใต้หลังคาที่ลาดลงมาของทางเดินข้าง การก่อสร้างลักษณะนี้กลายมาเป็นมาตรฐานของการก่อสร้างของสมัยปลายโรมาเนสก์และวัดกอธิคขนาดใหญ่หรือมหาวิหาร บางครั้งก็จะมีการเพิ่มระเบียงขึ้นอีกระเบียงหนึ่งในผนังเหนือระเบียงเหนือทางเดินข้างและใต้ช่องรับแสง ลักษณะนี้พบในสิ่งก่อสร้างของสมัยปลายโรมาเนสก์และต้นกอธิคของฝรั่งเศส
ประวัติ > สมัยกอธิค

ถ้าเป็นวัดเล็กช่องรับแสงก็อาจจะเป็นมหาวิหาร สี่กลีบ (quatrefoil) หรือสามกลีบในวงกลม ในวัดในอิตาลีก็อาจจะเป็นหน้าต่างกลม ถ้าเป็นวัดใหญ่ช่องรับแสงเป็นสิ่งสำคัญของสิ่งก่อสร้างทั้งทางด้านความสวยงามและประโยชน์ทางการใช้สอย เพดานโค้งสันและครีบยันของสถาปัตยกรรมแบบกอธิคเป็นตัวรับน้ำหนักและความกดดันของสิ่งก่อสร้างที่ทำให้สามารถสร้างช่องรับแสงที่กว้างขึ้นได้ ในสมัยกอธิคช่องรับแสงมักจะแบ่งเป็นช่วงๆ ตามการแบ่งของหลังคาโค้งที่แล่นลงไปตามคอลัมน์ที่เป็นซุ้มโค้งที่แยกระหว่างทางเดินกลางและทางเดินข้าง
แนวโน้มของการวิวัฒนาการช่องรับแสงตั้งแต่สมัยโรมานเนสก์มาจนถึงปลายสมัยกอธิคคือช่องรับแสงที่สูงขึ้นๆ และกว้างขึ้นๆ จนกว้างกว่าสัดส่วนของผนัง
ประวัติ > สมัยใหม่

การใช้ “ช่องรับแสง” ของสมัยใหม่คือการใช้ด้านบนของสิ่งก่อสร้างที่เป็นแนวหน้าต่างเหนือระดับตาในการให้แสงส่องเข้ามาในบริเวณภายในของสิ่งก่อสร้างโดยไม่ทำให้เสียความเป็นส่วนตัวและไม่ดึงความสนใจไปกับทิวทัศน์ภายนอก การก่อสร้างโรงงานมักใช้วิธีนี้ หรือบ้านสมัยใหม่บางทีก็มีส่วนประกอบนี้ อีกตัวอย่างหนึ่งคือโรงละครครอสบีของโรงอุปรากรซานตาเฟที่ทางด้านหน้าและด้านหลังของหลังคาเชื่อมกันด้วยช่องรับแสง เพาโล โซเลอริใช้ “ช่องรับแสง” ที่เรียกว่า “ตวงแสง เก็บถาวร 2009-03-16 ที่ เวย์แบ็กแมชชีน” (light scoops)
ดูเพิ่ม

งานกระจกสี
แผนผังมหาวิหาร
สถาปัตยกรรมโรมาเนสก์
สถาปัตยกรรมกอธิค
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ช่องรับแสง
ผนังที่มี “ช่องรับแสง” ของสิ่งก่อสร้างลักษณะบาซิลิที่เต็มไปด้วยงานโมเสกที่มหาวิหารมอนริอาลMonreale
ผนังทางเดินกลางแบ่งเป็นสามตอนๆ บนเป็น ช่องรับแสง ต่ำลงมาเป็นระเบียงเหนือทางเดินข้าง (Triforium) และใต้ระเบียงเหนือทางเดินข้างเป็นซุ้มโค้ง (แอบบีมาล์มสบรี, วิลท์เชอร์, อังกฤษ)
“ช่องรับแสง” ของมหาวิหารแซงต์เดอนีส์ที่ทำให้แสงส่องเข้ามาอาบบริเวณขับเพลงสวดตามความต้องการของการออกแบบของแอบบ็อตซูแกร์
ชูกา (แร็ปเปอร์)

| ชูกา |
| --- | --- |
ชูกาในเดือนพฤษภาคม 2023
เกิด: มิน ยุน-กี  (1993-03-09) 9 มีนาคม ค.ศ. 1993 (31 ปี) แทกู เกาหลีใต้
การศึกษา: Apgujeong High School Global Cyber University
อาชีพ:  แร็ปเปอร์  นักแต่งเพลง  โปรดิวเซอร์เพลง 
ปีปฏิบัติงาน: 2010–ปัจจุบัน
รางวัล: เครื่องอิสริยาภรณ์วัฒนธรรมฮวา-กวัน (2018)
อาชีพทางดนตรี
รู้จักในชื่อ: เอกัสดี
แนวเพลง:  เคป็อป  ฮิปฮอป  อาร์แอนด์บี 
เครื่องดนตรี: เสียงร้อง
ค่ายเพลง: บิกฮิต
สมาชิกของ: บีทีเอส
 นักดนตรี

ชื่อเกาหลี
ฮันกึล: 민윤기
ฮันจา: 閔玧其
อาร์อาร์: Min Yun-gi 
เอ็มอาร์: Min Yunki 
ชื่อในวงการ
ฮันกึล: 슈가
อาร์อาร์: Syuga 
เอ็มอาร์: Syuga 
 
ลายมือชื่อ

มิน ยุน-กี (เกาหลี: 민윤기; เกิด 9 มีนาคม ค.ศ. 1993) เป็นที่รู้จักในชื่อ ชูกา (หรือตัวพิมพ์ใหญ่ทั้งหมด) และ เอกัสดี เป็นแร็ปเปอร์ นักแต่งเพลง และโปรดิวเซอร์เพลงชาวเกาหลีใต้ ชูกาเปิดตัวในฐานะสมาชิกบอยแบนด์เกาหลีใต้ บีทีเอส ในปี 2013 ภายใต้สังกัดบิกฮิตเอนเตอร์เทนเมนต์ เขาได้ปล่อยมิกซ์เทปเดี่ยวชุดแรกในชื่อ Agust D วางจำหน่ายในปี 2016 และได้เผยแพร่อีกครั้งในปี 2018 บนแพลตฟอร์มดาวน์โหลดและสตรีมมิงแบบดิจิทัล ขึ้นถึงอันดับที่สามบนชาร์ตบิลบอร์ดเวิลด์อัลบั้มชาร์ต ในปี 2020 และได้ปล่อยมิกซ์เทปเดี่ยวชุดที่สองในชื่อ D-2 สามารถขึ้นถึงอันดับที่ 11 บนบิลบอร์ด 200 อันดับที่เจ็ดบน ชาร์ตอัลบั้มแห่งสหราชอาณาจักร และอันดับที่สองบน เออาร์ไอเออัลบั้มชาร์ต ของออสเตรเลีย จากข้อมูลของสมาคมลิขสิทธิ์เพลงเกาหลี ชูกามีผลงานในการแต่งเพลงและโปรดิวเซอร์เพลงมากกว่า 100 เพลงรวมถึงเพลง "Wine" ของซูรัน สามารถครองอันดับสองใน แกออนมิวสิกชาร์ต และยังได้รับรางวัล Best R&B จากงาน เมลอนมิวสิกอะวอดส์ ในปี 2017
ประวัติ

มินยุนกิ เกิดเมื่อวันที่ 9 มีนาคม 1993 ที่เมืองแทกู ประเทศเกาหลีใต้ เขาเป็นลูกชายคนเล็กในจำนวนพี่น้องสองคน เขามีพี่ชายหนึ่งคน
เขามีความสนใจการแร็พและการแต่งเพลงตั้งแต่สมัยมัธยม ตอนที่เขาอายุ 13 ปีก็ได้เริ่มเขียนเนื้อเพลงและเรียนรู้เกี่ยวกับการทำเพลง เขาเริ่มต้นแต่งเพลงแร็ปไปพร้อมกับการทำงานพาร์ทไทม์ เขาเคยเป็นแร็ปเปอร์ใต้ดินในชื่อ Gross และเป็นส่วนหนึ่งของทีมฮิปฮอป D-Town ในช่วงปี 2010
เขาเคยแต่งเพลง "518-062" ซึ่งเป็นเพลงระลึกถึงเหตุการณ์ที่กวางจู
ชูกาเข้าร่วมในวง บีทีเอส ผ่านการออดิชั่นของทางค่าย โดยเดิมทีเขามีความฝันที่จะเป็นโปรดิวเซอร์ก่อนจะเดบิ้วทในฐานะแร็ปเปอร์ของบีทีเอส ในปี 2013
ที่มาของชื่อที่ใช้ในวงการ ชูกา (SUGA ;슈가) มาจากพยางค์แรกของคำว่าชูตติงการ์ด (อังกฤษ: shooting guard) ซึ่งเป็นตำแหน่งในทีมบาสเกตบอลที่เขาเคยเล่นสมัยเป็นนักเรียน ต่อมาในปี ค.ศ. 2016 เขาได้ใช้นามแฝง เอกัสดี (อังกฤษ: Agust D) ในมิกซ์เทปของเขา โดยมาจาก การสลับตัวอักษรคำว่า SUGA DT ซึ่งคำว่า DT ย่อมาจากสถานที่เกิดของเขา คือ แดกู ทาวน์ (Daegu Town) หรือเมืองแดกู นั่นเอง
ประวัติ > การศึกษา

- ระดับประถม Daegu Taejeon Elementary School
- ระดับมัธยมต้น Gwaneum Middle School
- ระดับมัธยมปลาย Apgujeong High School
- ระดับปริญญาตรี Global Cyber ​​University สาขา Broadcasting and Entertainment
- กำลังศึกษาระดับปริญญาโท Hanyang Cyber ​​University สาขาสื่อโฆษณา (Advertising Media)
ชีวิตส่วนตัว

ปัจจุบันเขาพำนักอยู่ในเขตฮันนัม โซล ประเทศเกาหลีใต้ ในปี ค.ศ. 2018 เขาซื้อห้องชุดหรู มูลค่า 3 ล้านดอลลาร์สหรัฐ ซึ่งตั้งอยู่ในเกาหลีใต้ แต่เขายังคงพำนักอยู่ที่เขตฮันนัม
ชีวิตส่วนตัว > สุขภาพ

ในเดือนธันวาคม 2013 ชูกาได้รับการวินิจฉัยว่าเป็นไส้ติ่งอักเสบ และต้องได้รับการผ่าตัดที่โรงพยาบาลอย่างเร่งด่วน เขาทำการผ่าตัดในวันที่ 9 ธันวาคม ที่โรงพยาบาล Severance ในเขตชินชน และออกจากโรงพยาบาลในวันที่ 17 ธันวาคม แต่ก็ต้องกลับไปที่โรงพยาบาลอีกครั้งในวันที่ 26 เนื่องจากการอักเสบในบริเวณที่ผ่าตัด ด้วยเหตุนี้ทำให้เขาไม่สามารถเข้าร่วมงานประกาศรางวัลปลายปีในปีแรกของการเดบิวต์
ในเดือนธันวาคมปี 2016 ชูกาได้รับบาดเจ็บที่หูเมื่อเขาสะดุดล้มที่ประตู แพทย์แนะนำให้เขาหลีกเลี่ยงการแสดงหรือมีส่วนร่วมในการเต้นเป็นเวลาประมาณหนึ่งสัปดาห์เพื่อให้แน่ใจว่าแผลจะหายดี
ในเดือนพฤศจิกายนปี 2020 ชูกาได้เข้ารับการผ่าตัดหัวไหล่ซ้าย ซึ่งเป็นผลสืบเนื่องมาจากในสมัยที่ทำงานพิเศษชูกาเคยประสบอุบัติเหตุ ทำให้หัวไหล่ซ้ายของเขาบาดเจ็บเรื้อรัง และแพทย์แนะนำให้เขาทำการผ่าตัด ชูกาจึงประกาศหยุดพักทำการแสดงชั่วคราวเพื่อพักฟื้น
ผลงานเพลง

สตูดิโออัลบั้ม
D-Day (2023)
มิกซ์เทป
Agust D (2016)
D-2 (2020)
ผลงานการแสดง > รายการโทรทัศน์

| ปี | ชื่อ | บทบาท | หมายเหตุ | อ้างอิง |
| --- | --- | --- | --- | --- |
| 2023 | SUGA: Road to D-DAY | ตัวเขาเอง | ดิสนีย์+ |  |
| 2023 | เดอะทูไนท์โชว์ สตาร์ริง จิมมี ฟาลลอน | ตัวเขาเอง | แขกรับเชิญ + นักแสดง "Haegeum" |  |
ผลงานการแสดง > เว็บโชว์

| ปี | ชื่อ | บทบาท | หมายเหตุ | อ้างอิง |
| --- | --- | --- | --- | --- |
| 2022 - ปัจจุบัน | Suchwita | พิธีกร |  |  |
| 2023 | IU's Palette | ตัวเขาเอง | แขกรับเชิญ + นักแสดง "Eight", "People", และ "People Pt. 2" |  |
ผลงานการแสดง > วิทยุ

| ปี | ชื่อ | บทบาท | อ้างอิง |
| --- | --- | --- | --- |
| 2023 | Agust D Radio | ตัวเขาเอง |  |
คอนเสิร์ตและทัวร์

Suga Agust D Tour (2023)
รางวัลและการเสนอชื่อ

| 0 | 1 | 2 | 3 | 4 | 5 |
| --- | --- | --- | --- | --- | --- |

| รางวัล | ปี | สาขา | เสนอชื่อ/ผลงาน | ผล | อ้างอิง |
| เซอร์เคิลชาร์ตมิวสิกอะวอดส์ | 2023 | Global Digital Music – April | "That That" (กับ ไซ) | เสนอชื่อเข้าชิง |  |
| โกลเดนดิสก์อะวอดส์ | 2023 | Digital Song Bonsang | "That That" (กับ ไซ) | ชนะ |  |
| รางวัลแกรมมี | 2023 | Album of the Year | Music of the Spheres (ในฐานะนักแต่งเพลง) | เสนอชื่อเข้าชิง |  |
| มามาอะวอร์ด | 2019 | Best Collaboration | "Song Request" (กับ ลี โซรา) | ชนะ |  |
| มามาอะวอร์ด | 2020 | Best Collaboration | "Eight" (กับ ไอยู) | ชนะ |  |
| มามาอะวอร์ด | 2022 | Best Collaboration | "That That" (กับ ไซ) | ชนะ |  |
| มามาอะวอร์ด | 2022 | Best Dance Performance – Solo | "That That" (กับ ไซ) | ชนะ |  |
| มามาอะวอร์ด | 2022 | Song of the Year | "That That" (กับ ไซ) | เสนอชื่อเข้าชิง |  |
| เมลอนมิวสิกอะวอดส์ | 2017 | Hot Trend Award | "Wine" (ในฐานะโปรดิวเซอร์) | ชนะ |  |
| เมลอนมิวสิกอะวอดส์ | 2022 | Song of the Year | "That That" (กับ ไซ) | เสนอชื่อเข้าชิง |  |
| โซลมิวสิกอะวอดส์ | 2023 | Fan Choice of the Year – April | ชูกา | รอผล |  |
การทูตแบบใช้นาวิกานุภาพ

เอ็สเอ็มเอ็ส แพนเทอร์ เป็นตัวอย่างการทูตแบบใช้นาวิกานุภาพ
ในการเมืองระหว่างประเทศ การทูตแบบใช้นาวิกานุภาพ (อังกฤษ: Gunboat diplomacy) หมายถึง การดำเนินงานเพื่อบรรลุเป้าหมายนโยบายการต่างประเทศโดยการแสดงนาวิกานุภาพ (naval power) ให้ปรากฏอย่างชัดแจ้ง หรือสร้างภัยคุกคามทางทหารทั้งทางตรงและทางอ้อม หากไม่สามารถยอมรับข้อตกลงของกำลังที่เหนือกว่าได้ การทูตแบบใช้นาวิกานุภาพถือได้ว่าเป็นหนึ่งในรูปแบบของการใช้อำนาจครอบงำ (hegemony)
นักการทูตและนักวิชาการทางเรือ เจมส์ เคเบิล ให้นิยามปรากฏการณ์นี้ว่า "เป็นการใช้หรือสร้างภัยคุกคามโดยการใช้กำลังทางน้ำภายใต้ขอบเขตที่ไม่ถึงขั้นการทำสงคราม เพื่อคว้าความได้เปรียบหรือเพื่อหลีกเลี่ยงไม่ให้เผชิญความสูญเสียในข้อพิพาทระหว่างประเทศหรือต่อชาวต่างชาติในดินแดนหรือเขตอำนาจของรัฐตนเอง"
The  Nimitz-class เรือบรรทุกอากาศยาน เรือรบขนาดใหญ่ที่ยังประจำการอยู่
ดูเพิ่ม

กองเรือคงชีพ
การแทรกแซง (กฎหมายระหว่างประเทศ)
การแทรกแซง (การเมือง)
การทูตแบบใช้แสนยานุภาพ